Henare Peeni; Rurawhe AdrianHon PEENI HENARE (Labour—Tāmaki Makaurau): Tēnā koe e Te Māngai. Ka noho tonu ahau ki roto i te reo Māori mō te roanga ake o taku kōrero i te rā nei.Ka papā te whatitiri hikohiko te uira kahukura ki te rangi. He ai tū ka riri ka rongomai ka hē ko Ngungunu ko Ngangana ko Apārangi; ko te titī o te rua ko te tao whakahoro ko te tao whakawahine ko te tao o tōku tupuna a Hineāmaru. Tihei wā mauri ora!Ka tāpae atu ahau i ngā kupu whakamihi ki te tāhuhu o tō tātou Whare hei karanga atu ki te tini ki te mano ka tau ki runga i Te Whare i te rā nei. Ka karanga tonu ahau ki ngā aituā maha ki runga ki tēnā ki tēnā ki tēnā o tātou e tau nei. Kotahi tonu te kōrero mō rātou kua ngaro atu ki Te Pō haere mai haere. Ka whakahokia mai ngā rārangi kōrero ki a tātou te hunga ora. E ōku rangatira ngā tini whanaunga heoi anō koutou e ōku rangatira e Ngāpuhi ki Heretaunga ko tēnei a Ngāi Tamatea ki roto o Te Tai Tokerau e mihi atu ana ki a koutou. Kāti i rongo atu aku taringa i ngā kōrero a ētahi o Te Whare nei e kimihia e rapu ana e aha nei te whakapapa ka taea e te tangata o tēnei Whare te piri ki ngā mahi i oti i a koutou ki roto i ngā tau maha ka whakatutukihia e tātou i te rā nei. Kua kōrero mai te mema o tērā taha o Te Whare mō te āhuatanga ki te waka o Tākitimu; ka mihi. Ka kōrero mai wētahi mō te āhuatanga o te tākaro whutupōro i roto i ngā kura; ka mihi. Ka hoki atu anō au ki ngā whakapapa o tōku kāinga me te kōrero e kīia nei He rāngai maomao ka taka ki tua o Nukutaurua e kore a muri e hokia." Nō reira koutou e ngā maomao ka taka ki tua o Nukutaurua e mihi atu ana ahau ki a koutou. Ko ngā tātai whakapapa ki runga i a au Ngāi Tamatea ko te tupuna i tīmata mai i roto i a au o Te Tai Tokerau. Ko tana mahi hei rapu i tana tamaiti anā i tana wehenga atu i Te Tai Tokerau ko tana kōrero ki tōna iwi a Ngāi Tamatea ki roto i Te Tai Tokerau "Tēnā tirohia ki tua o Rēao ki tua o Rēpō ka kite atu koutou i tōku wairua ka mōhio mai koutou e ōku whanaunga ka kore au e hoki mai." I te rā nei ka tutukihia e tātou i roto i tēnei Whare te tūhono o ngā tātai whakapapa ki runga i a au; otirā ki runga i a koutou e ōku rangatira haere mai haere mai haere mai.E ōku rangatira kua kōrero mai ētahi o ngā mema o Te Whare Pāremata i te rā nei mō te āhuatanga kei roto i te pire. Nō reira ka tautoko atu ahau i ngā kōrero a te Minita Te Hōnore "Anaru Iti"—"Paku" kei a koutou te tikanga—ka kōrero mai te Minita tawhito te Hōnore Te Whinireihana ā kei a koutou taua whiriwhiringa ka kōrero mai ngā mema mō te āhuatanga o te pire nei. Āe e tika ana i tūkino Te Karauna i a koutou; me whakapāha ka tika. Ka whakakōhatungia ka whakamanahia ki roto i tēnei pire āianei tata ake nei ka whakamanahia i waho atu i ngā pātū o tēnei Whare. Nō reira ko tāku atu ki a koutou e te Pāpā e Gerry koutou ko ōku rangatira tuhia ngā mamaetanga ki runga i te pepa; ā taihoa ake nei ko ngā mokopuna e noho mai nei ka hakaina ka tukuna atu i te reo waiata kia kore e warewaretia e koutou otirā e te motu whānui. Ahakaoa te whakapāha a Te Karauna tēnā me rongo tonu wā tātou uri whakatupu i ngā mamaetanga i pā kino ki a koutou ki roto i ngā tau tēnā kia kaha rā koutou. Ko te whakapāha tēnā. Ka huri tua atu iāianei na ki te wāhanga ki te rahi o te pūtea. Āe mārika te koretake o taua rahi. E mōhio ana koutou i te rahi whenua i tāhaengia e Te Karauna i roto i ngā tau me te mana i tāhaengia i tūkinohia e Te Karauna i roto i ngā tau. Ahakoa te pūtea o te ao ka kore e ea—ka kore e ea. Nō reira mō ngā mahi whiriwhiri ki waenganui i a koutou me Te Karauna anā ka whakaritea nei tētahi rahi pūtea hei kīnaki i te whakapāha i tukuna atu e Te Karauna ki a koutou i roto i tēnei pire. Kia kaha rā koutou. E mea nei te kōrero a tōku tupuna a Tā Hemi "Kua tawhiti kē tā koutou haerenga mai ki te kore e haere tonu ai." Ko te manako ko ēnei pūtea he kākano nahenahe nei me te hiahia kia tupu mārika kia tupu pai kia mahuta toa i roto i ngā tau kei mua i a koutou. Kia kaha rā koutou.Iāianei na ka huri tua atu ki wētahi o ngā wāhanga kua haina mai e ōku hoa mahi i roto i Te Whare nei e pā ana ki ngā wai ki ngā whenua rangatira ki ngā wāhi tapu kei a koutou. E harikoa ana kia kite atu ahau i roto i te pire nei ka whai niho ngā uri o tō koutou tupuna a Tamatea i ngā mahi whakahaere ki runga i ō rātou ake whenua. Ko te wero tēnā ki ngā kaunihera i waho atu i ngā pātū o tēnei Whare. Ahakoa ngā kōrero a te Whare Pāremata e mōhio ana tātou katoa i kōrero atu ahau ki tōku tuakana ki te Hōnore a Kelvin Davis i a ia e huri haere ana ki te whakatutuki i tana mahi e pā ana ki tana pōtae mahi arā ko te Crown/Māori relations hei tāna ko te ngau kino i rangona whānuitia e tōku tuakana a Kelvin Davis i a ia e huri karore haere ana ki runga i te motu whānui ko ngā tūkinohia a ngā kaunihera ā-rohe. Nō reira he wero tēnā kei roto. Āe ka whakamanahia te reo o Ngāi Tamatea ki roto i ngā mahi e pā ana ki a rātou – āe ka whai niho engari e mōhio ana tātou ko wētahi o ngā tāngata kei roto i ngā kaunihera e hoa he taringa turi ki ngā take motuhake o te ao Māori. Nō reira kia kaha rā koutou. Āe ka kite atu ahau ko wētahi o ngā wāhanga kei roto i te pire ka whakamanahia ngā ingoa tūpuna ngā ingoa motuhake o ngā wāhi whenua kei runga i a koutou kia kaua tētahi atu e mea atu ana anā ko te ingoa o tēnei wāhi anā he ingoa Pākehā kāhore. Ka whakamanahia e te pire nei ngā ingoa tūturu o ngā whenua kei roto i a koutou e harikoa ana. Ko te wero nui iāianei na kia whakatikatika i te reo o tēnā o tēnā ka whakahua tika ai i ngā ingoa tupuna kei roto i a koutou. Kua rongo atu ahau i ngā kōrero a ētahi o Te Whare nei ka aroha atu ki tō tātou reo me ngā ingoa tupuna. He wero nui tēnā kei mua i a koutou kei mua i a tātou. [Bell rung]Kua rongo koutou anō nei ko Ngā Manu Kōrero tēnei. Kua rīngi te pere. Nō reira hei whakarāpopoto ake i taku kōrero e ōku rangatira kei te kite atu ahau i a koe e te tuakana e Kiwa Whatarau ko ngā whakaaro ka aro tōtika atu ki tō tamāhine ki tō pōtiki ko reira te oranga o tēnei pire ko reira te oranga o tēnei pire. Mō ngā uri whakatupu te take. Kāore au e mōhio ana ki tētahi tupuna kua mate ki roto i ngā tau i mahi i wā rātou mahi ko rātou te take—kāhore. Ko wā rātou kōrero ka heke iho mai nei ki runga i ngā pokowhiwhi o ngā uri whakatupu ā taihoa ake nei. Nō reira ki tōku tamāhine ki a Te Ataroa ko te wero nui ka tau ki runga i a koutou; kia hāpai tonu i te mana o ngā mātua o ngā tūpuna ka wahaina mai ki roto i tēnei pire ka wahaina tonu ki roto i a koutou. Kia kaha rā koutou e ngā uri whakatupu ki roto i ngā tau e tū nei. E harikoa ana tēnei whanaunga o ngā hunga e noho mai nei ki runga ki te tautoko i tēnei pire kia haere tōtika me te hiahia ka tatari mai ngā mema o tēnei taha o Te Whare mō te tono a Heretaunga kia anga atu ngā mema o te Whare Pāremata nei ki roto i a rātou; he aha te take he whakanui ake i te kaupapa e kōrerohia nei e tātou i te rā nei me te kai tahi me te kite atu mehemea e rahi nei ngā pāua o Ngāti Kahungunu ki ngā pāua o Te Tai Tokerau. Kāti tēnā koutou tēnā koutou e ōku rangatira kia ora tātou katoa.[Greetings Mr Assistant Speaker. I shall deliver my entire speech in Māori today.The thunder crashes the lightning flashes as there is a rainbow in the sky. It is flashing an ill omen as a war party is heard by Ngungunu Ngangana and Apārangi; at the opening of the pit as the incantations releasing the warriors from tapu are recited the incantations of my ancestor Hineāmaru. Behold the breath of life!May I offer up to the rafters of our House some small words of welcome to the many who have graced this House with their presence today. In keeping with tradition I also acknowledge the bereavements that are borne by each of you. All that remains to be said is I embrace you farewell.My focus now returns to us the living. My illustrious leaders my many relations my chiefs that is to say Ngāpuhi who reside in the Hawke's Bay this is Ngāi Tamatea from the North who bids you welcome. Well now these ears have listened to various ones of this House fossick around for some tenuous connection that will associate them with the wonderful work that you have accomplished over the years and which will bear fruit today. The member from that side of the House mentioned the Tākitimu canoe; that's fine. Some made their connections through school rugby teams; that's fine too. For my part I must go right back to my homeland and to the guidance provided by a maxim of ours that says "Once the shoal of maomao passes the point of Nukutaurua it will never return." I therefore greet you the shoal of maomao that has reached the point of no return.My own connection to Ngāi Tamatea begins with an ancestor from the North. His mission was to find his son and as he was leaving the North he turned to his people those Ngāi Tamatea living in the North and said "When you look for me beyond this world of light and dark should you find my spirit you will know that I shall not return." Today in this House my genealogical bonds find a natural place alongside yours; my eminent leaders I bid you welcome.Distinguished guests some members of Parliament have spoken today about various aspects of this bill. I record my support for what was said by the Minister the Hon Andrew Little—"Iti" or "Paku"; your choice—the speech by the former Minister the Hon Mr Finlayson and by various other members. It is true you were badly treated by the Crown; an apology is certainly due. This will soon be formally set down for all to see.Therefore I put to you sir—Gerry and to all of you elders here—record those hurtful memories on paper; in time these little ones who are sitting here today will remember it all in haka and in song and you along with the rest of the country will never forget. Notwithstanding the Crown's apology coming generations need to know the injustices that you have suffered over the years; may you remain strong. Let us leave the apology there.I now turn to the part which deals with financial redress. Yes indeed it is a piffling amount. You are well aware of the enormous tracts of land that were stolen by the Crown over the years as well as the way your tribal reputation and dignity was laid waste and disparaged by that same Crown. No amount of money can ever erase that. Nevertheless negotiations between you and the Crown have taken place and there is agreement on the amount of compensation that will accompany the apology by the Crown in this bill. Just keep going. My grandfather Sir Hemi once said "You have come too far not to go further." It is our earnest wish that this settlement is merely seeding money to be used to produce profuse growth development and advancement in the years to come. Be bold.Let us now look at other sections that have been signed off by my colleagues in this House and they relate to water land blocks and burial grounds in your territory. I am very pleased to see in this bill provision for the descendants of Tamatea to have actual authority over what happens on their land. That will be a challenge for the councils that work outside of the perimeters of this House. Despite what is said in Parliament we are all familiar with the challenges—which by the way are confirmed by my senior colleague the Hon Kelvin Davis for as he travels around the country attending to his Crown/Māori relations portfolio he contends that some of the most frustrating challenges throughout the land are the abuses that stem from local or district councils. Take note: you will be challenged. Yes Ngāi Tamatea will have a voice in matters pertaining to them; yes it will be an authoritative one but we also know that councils unfortunately are sometimes populated by people who are deaf to the unique circumstances of the Māori world. Stand firm.I see amongst the provisions of the bill that ancestral names and place names that are highly significant to you are to be recognised so no one will be able to say that the name of one of these places is a Pākehā name no. This bill recognises the real names of places that are in your domain and that makes me glad. The big job ahead now is to ensure that people will be able to properly pronounce your various ancestral names. I have heard the pronunciation of some people in this House and I am despondent for our language and for the names of our ancestors. You will need to set your minds to the task as will we.[Bell rung]You have heard it—anyone would think this was the Manu Kōrero. The bell has rung.In conclusion therefore ladies and gentlemen—and I see you there my brother Kiwa Whatarau. My comments go directly to your daughter to your youngest for therein lies the lifeblood of this bill. It is for the generations still to come. I cannot think of a single elder who died during this long arduous haul who did it all for himself—not one. The elders' words have passed down to now rest on the shoulders of future generations. So I say to you my girl Te Ataroa the responsibility now rests with your generation; the restoration of the dignity of your elders and ancestors is contained in this bill and must be enacted by you. You the younger generation must take hold of the challenge in the coming years.As a relative of the good people who are sitting up there I am pleased to commend this bill to the House and to a speedy conclusion and I further wish that the members on this side of the House are standing by to receive the invitation from Heretaunga to join them. For what you may ask: to celebrate what has been our sole focus today to eat together and of course to see whether Ngāti Kahungunu pāua are as big as pāua from the North. To close thank you thank you my esteemed ones best wishes to us all.]ASSISTANT SPEAKER (Adrian Rurawhe): Members this is a split call. Rima mineti ka karanga e hō kia koe [Five-minute call]—Tim van de Molen."